wickkiey/tamil-wikipedia-markdown huggingface dataset:
# வெப்ப மண்டலப் பறவை


**வெப்ப மண்டலப் பறவைகள்** (ஆங்கிலப் பெயர்: **Tropicbirds**) என்பவை பைதோன்டிடே (Phaethontidae) குடும்பத்தில் உள்ள வெப்ப மண்டலப் பறவைகள் ஆகும். இவை கடல் பறவைகள் ஆகும். பைதோன்டிபார்மசு ( Phaethontiformes) வரிசையில் இப்பறவையினம் மட்டுமே உள்ளது. பல ஆண்டுகளாக இவை பெலிகனிபார்மசு (Pelecaniformes) வரிசையைச் சேர்ந்தவை என்று கருதப்பட்டது, ஆனால் மரபியல் ஆய்வுகள் இவை யூரிபிகிபார்மசு (Eurypygiformes) வரிசையுடன் தொடர்புடையவை என்று கூறுகின்றன. வெப்ப மண்டலப் பறவைகள் 3 இனங்கள் ஆகும். இவை பைதோன் (Phaethon) பேரினத்தின் கீழ் வருகின்றன. பைதோன் என்ற பண்டைய கிரேக்கச் சொல்லுக்கு "சூரியன்" என்று பொருள். இவை பொதுவாக வெண்மையான இறகுகளுடன் காணப்படுகின்றன. இவற்றின் வால் இறகுகள் நீளமாக இருக்கும். இவற்றின் கால் மற்றும் பாதம் சிறியதாக இருக்கும்.  

## விளக்கம்

இவை 76-102 செ.மீ. நீளம், 94-112 செ.மீ. இறக்க நீளம் ஆகியவற்றைக் கொண்டிருக்கும். இவற்றின் நான்கு விரல்களும் சவ்வால் இணைக்கப்பட்டுள்ளன. இவற்றின் கால்கள் உடலின் கடைசிப் பகுதியில் இருக்கின்றன. ஆதலால் இவற்றால் நடக்க இயலாது. இவை கால்களால் உந்தி நகர்கின்றன.
# அசிபிடர்


**அசிபிடர்** என்பது ஒரு பறவைப் பேரினம் ஆகும். இது அசிபித்ரிடே குடும்பத்தின் கீழ் வருகின்றது. இது கொன்றுண்ணிப் பறவைகளை உள்ளடக்கியுள்ளது. இதில் உள்ள பெரும்பாலான சிற்றினங்கள் வாத்துப்பாறுகள் அல்லது சிட்டுப்பாறுகள் என்று அழைக்கப்படுகின்றன. இவ்வினப் பறவைகளில் மற்ற இனங்களில் காணப்படும் கோரகோய்டு எனப்படும் ஒருவகைத் தோள்பட்டை எலும்பு இடைவெளிகள் காணப்படுவதில்லை. எனினும் இக்குடும்பத்தின் கீழ் வகைப்படுத்தப்பட்டுள்ள இரு பறவைகள் இந்த இடைவெளிகளைக் கொண்டுள்ளன.  


## மேலும் படிக்க
- Balete, Danilo S.; Tabaranza, Blas R. Jr. & Heaney, Lawrence R. (2006): An Annotated Checklist of the Birds of Camiguin Island, Philippines. *Fieldiana Zool. New Series* **106**: 58–72. <small>DOI:10.3158/0015-0754(2006)106[58:AACOTB]2.0.</small><small>CO;2</small> HTML abstract
- Heaney, Lawrence R. & Tabaranza, Blas R. Jr. (2006): Mammal and Land Bird Studies on Camiguin Island, Philippines: Background and Conservation Priorities. *Fieldiana Zool. New Series* **106**: 1-13. <small>DOI:10.3158/0015-0754(2006)106[1:MALBSO]2.0.</small><small>CO;2</small> HTML abstract
- Olson, Storrs L. (2006): Reflections on the systematics of *Accipiter* and the genus for *Falco superciliosus* Linnaeus. *Bull. B.O.C.* **126**: 69-70. PDF fulltext. Archived copy.

## வெளி இணைப்புகள்
- Pictures of Accipiters and information about North American Accipiters
- Accipiter Photos
# அசிபித்ரினே



**பாறு வகையி** என்பது பாறுக் குடும்பத்தின் கீழ் வரும் ஒரு துணைக் குடும்பம் ஆகும். இவை பொதுவாக மரக்காடுகளில் வாழும். மரங்களின் இடையில் இருந்து வந்து இரையைப் பிடிக்கும். இவை நீண்ட வால்கள், அகலமான இறக்கைகள் மற்றும் கூர்மையான பார்வைத்திறன் ஆகியவற்றைக் கொண்டுள்ளன. மரபியல் ஆய்வின் படி மில்வினே துணைக்குடும்பப் பருந்துகள் இதன் கீழ் வரலாம் என்று கருதப்படுகிறது.
# சரத்ரீபார்மசு


**சரத்ரீபார்மசு **(Charadriiformes)** **என்பது பறவைகள் வகைப்பாட்டியலின் ஒரு வரிசை ஆகும். இதில் சிறியது முதல் நடுத்தர-பெரிய பறவைகள் என 350 இனங்கள் உள்ளன. இவை உலகெங்கிலும் காணப்படுகின்றன. இதில் உள்ள பெரும்பாலான பறவைகள் நீருக்கு அருகில் வாழ்கின்றன, முதுகெலும்பிலிகள் அல்லது மற்ற சிறிய விலங்குகளை உண்கின்றன; எனினும் சில கடற்பறவைகளாகவும், சில பாலைவனத்தில் வாழ்பவையாகவும் மற்றும் சில அடர்ந்த காடுகளிலும் வாழ்கின்றன.  

- Bourdon, Estelle (2006): L'avifaune du Paléogène des phosphates du Maroc et du Togo: diversité, systématique et apports à la connaissance de la diversification des oiseaux modernes (Neornithes) ["Paleogene avifauna of phosphates of Morocco and Togo: diversity, systematics and contributions to the knowledge of the diversification of the Neornithes"]. Doctoral thesis, Muséum national d'histoire naturelle [in French]. HTML abstract
- Ericson, Per G.P.; Envall, I.; Irestedt, M. & Norman, J.A. (2003): Inter-familial relationships of the shorebirds (Aves: Charadriiformes) based on nuclear DNA sequence data. *BMC Evol. Biol.* **3**: 16. <small></small> PDF fulltext
# வட்டாராதனை

**வட்டாராதனை (Vaddaradhane)** என்பது கன்னடத்தின் முதல் உரைநடை நூலாகும். இதை சிவகோட்டாச்சார் என்பவர் எழுதினார். இது பத்தொன்பது கதைகள் உள்ளடங்கிய நூலாகும். இது ஹரிசேனரின் பிரஹாத்கதாகோசாவை அடிப்படையாகக் கொண்டது.  

## விளக்கம்
இது சரவணபெலகுளாவுக்கு வந்த பத்திரபாகுவின் வாழ்க்கை பற்றி விரிவாக கூறுகிறது. இந்த நூல் 9 ஆம் நூற்றாண்டைச் சேர்ந்ததாக கருதப்படுகிறது. ஆனால் சில அறிஞர்கள் இது அதற்கும் முந்தைய ஆறாவது நூற்றாண்டைச் சேர்ந்த்து என்கின்றனர். அகச்சான்றுகளின் அடிப்படையில் சிவாக்கோதிய்யா, நவீன கர்நாடகத்தின் பெல்லாரி மாவட்டத்தில் உள்ள கோகலியாவைச் சேர்ந்தவராக இருக்கலாம் என கருதப்படுகிறது.  

இதில் உள்ள 19 கதைகளின் பட்டியல்  
1. சுகுமார சுவாமியின் கதை
1. சுகாசுசுலா சுவாமியின் கதை
1. கஜகுமாரா
1. சாந்தகுமார இளவரசன்
1. அன்னி கவ்ருதா

1. பத்ரபாவு பத்ர்ராரா

1. லலிதகதே
1. தர்மகோசா
1. ஸ்ரீதின்னியா பத்ராரா

1. விருஷப சேன பத்தரரா

1. கர்த்தகா ரிஷி

1. அபய கோஷ ரிஷி

1. வித்யுத்சோர ரிஷி

1. குருதாதா பட்டராரா

1. சில்லடா புத்ரா

1. தண்டகா ரிஷி

1. மஹேந்ரதத்தாச்சாரியனந்த்
1. சணக்ய ரிஷி

1. விருஷபாசேனர் ரிஷி
# செங்கோட்டை நாய்

**செங்கோட்டை நாய்** என்பது தமிழ்நாட்டு நாய் இனங்களில் ஒன்றாகும். இந்த நாய் இனம் தற்போது அழிந்துவிட்டது.  

செங்கோட்டை நாய் குறித்து உலகப்புகழ் பெற்ற விலங்கியல் நிபுனர் டெஸ்மாண்ட் மோரிஸ் எழுதிய குறிப்புகளில் *இந்த இனம், திருவனந்தபுரம் மாவட்டத்தில் உள்ள மேற்குத் தொடர்ச்சி மலைகளின் தென்பகுதிகளில் பெரிய வேட்டைகளை நிகழ்த்தப் பயன்படுத்தப்படுகிறது. அந்தப் பகுதி மக்கள், புலியைக்கூட இவற்றின் துணையுடன் வேட்டையாடுகின்றனர். மேலும் இவை கோம்பை நாயின் தூரத்து உறவினராக இருக்கலாம்* என டெஸ்மாண்ட் மோரிஸ் குறிப்பிட்டுள்ளார். இக்குறிப்பு டாக்ஸ் - தி அல்டிமேட் டிஸ்கவரி ஆப் ஆவர் 1000 டாக் பிரீட்ஸ் எனும் நூலில் உள்ளது.
# நீலகிரி சோலைக்கிளி


**நீலகிரி சோலைக்கிளி** [Nilgiri blue robin (*Sholicola major*)] அல்லது **வடக்கத்தி சோலைசிட்டு** என்பது பன்னாட்டு இயற்கைப் பாதுகாப்புச் சங்கத்தால் அருகிய இனம் [EN] என்று செம்பட்டியலில் இடப்பட்ட ஒரு அகணிய உயிரி ஆகும். சில வருடங்கள் முன்பு வரை *Sholicola albiventris* உடன் வேறுபடுத்தப்படாமல் ஓரினமாகவே கருதப்பட்டு வந்தது.  

## உடலமைப்பும் கள அடையாளங்களும்

- நன்கு வளர்ந்த சிட்டு, தூக்கணாங்குருவியை விட சற்று சிறியது, அதாவது 14 cm இருக்கும்.
- குண்டான உருவமும் நீளமான கால்களும் குட்டையான இறக்கையும் கொண்டது.
- அடர்நீல உடலும் வெள்ளை அடியும் அடர்காவி நிறத்தில் விலாப்பகுதியும் இருக்கும். கால்கள் இளஞ்சிவப்பு நிறம்.
- கருப்பு அலகு, கண்-அலகு இடைப்பகுதி கருமையாக இருக்கும்.

பெண்: சற்று வெளிரிய நிறத்துடன் காணப்படும்.  

## பரவல்
நீலமலையில் பாலக்காட்டுக் கணவாய்க்கு வடக்கேயுள்ள தென் கருநாடக, தென்மேற்குத் தமிழக சோலைக்காடுகளில் மட்டுமே காணப்படும் ஓரிட வாழ்வி.  

## வாழ்விடம்
சோலைக்காடுகளில் மரங்களின் கீழ்ப்பகுதிகள்; 900–2100 m உயரம் வரை இவற்றைக் காணலாம்.  

## உணவும் உணவு தேடும் முறையும்
உணவு பற்றி இன்னும் தெளிவாக அறியப்படவில்லை (பூச்சிகளாக இருக்கலாம்); தரையில் கிடக்கும் மரங்களுக்கு இடையில் உணவு தேடும்..]]
# சாம்பவி

**சாம்பவி** (*Śāmbhavī*, சமசுகிருதம்: शाम्भवी, சமற்கிருதத்தில் "சிவபெருமானின் விருப்பத்துக்குரியவர்" என்று பொருள்) என்பது சாம்பு என்பதன் பெண்பாற் பெயர் ஆகும். அது அவரது மனைவியாகவோ (அவருடைய மற்ற பாதியான பெண்பால்) அல்லதுனாவரது மகளாகவோ (அவரிடமிருந்து நேரடியாக உருவானது) இருக்கலாம். சாம்பு என்பது சிவனின் பெயர், சாம்பவி துர்க்கையின் பெயர்.  

இதற்கு இருவகைப் பொருள் உண்டு. இது யோக மகாமுத்திரமான "சாம்பவி" - சிவனால் அனுமானிக்கப்படும். தென்னிந்தியாவில் சாம்பவர் என்னும் சமுதாயப் பெண்களை சாம்பவி என்று அழைப்பர், இந்த சமூகத்து பெண்கள் தங்களை பார்வதியின் வழிதோன்றல் என நம்புகின்றனர்.
# சோலிகோலா


**சோலிகோலா** (*Sholicola*) என்பது முசிகபிடே குடும்பத்தில் உள்ள பறவைகளின் ஒரு பேரினம் ஆகும். இது 2017ம் ஆண்டு உருவாக்கப்பட்டது. இந்தப் பேரினத்தில் உள்ள இரண்டு பறவைகளுமே சோலைக்காட்டில் காணப்படுபவை ஆகும்.  
- நீலகிரி நீல இராபின் (*சோலிகோலா மேஜர்*)
- குட்டை இறக்கையன் (*சோலிகோலா அல்பிவெந்த்திரிசு*)

மூன்றாவது சிற்றினமாக விவரிக்கப்பட்ட *சோலிகோலா அசாம்புயென்சிசு*, *சோலிகோலா அல்பிவெந்த்திரிசு*வின் நெருக்கமானது ஆகும். இது பின்னர் அல்பிவெந்த்திரிசு துணைளையினமாக கருதப்பட்டது.
# ஜொனிதா காந்தி

**ஜொனிதா காந்தி** (மே 23 அக்டோபர் 1989)  ஒரு இந்தோ-கனடிய பாடகர். அவர் ஆங்கிலம், இந்தி, தமிழ், பெங்காலி, தெலுங்கு, குஜராத்தி, மராத்தி மற்றும் கன்னடம் உள்ளிட்ட மொழிகளில் பாடியுள்ளார்.  

## வாழ்க்கை
புது தில்லி<nowiki/>யைப் பிறப்பிடமாகக் கொண்ட, ஜொனிதா, தன் ஏழு வயதில்  கனடா செல்ல நேர்ந்ததுடன், அங்கு டொராண்டோ மற்றும் பிராம்ப்ட<nowiki/>னில் வாழ்ந்து வந்தார். அவரது தந்தை ஒரு தொழில்முறை மின்னணுப் பொறியாளர் எனினும், பொழுதுபோக்கு இசைக்கலைஞராக விளங்கியதால், சிறுவயதிலேயே ஜொனிதாவின் திறமையைக் கண்டறிந்து அவரை உற்சாகப்படுத்தி வந்தார்.  1995 இல் டொராண்டோவில் நிகழ்ந்த அவரது தந்தையின் நத்தார் இசை நிகழ்வே, ஜொனிதாவின் முதலாவது இசை நிகழ்வாக அமைந்தது. சுகாதார அறிவியல் மற்றும் வணிகத்தில் பட்டப்படிப்பை முடித்த ஜொனிதா, பாடுவதிலேயே அதிக ஆர்வம் காட்டி வந்தார்.  மேற்கத்திய பாரம்பரிய இசையில் மட்டுமன்றி, இந்துஸ்தானி இசையிலும் அவர் எடுத்து வந்த பயிற்சி அவரது இசை வாழ்க்கையைத் தொடங்க பேருதவி புரிந்தது.  

## பாடகர்
ஜொனிதா காந்தி 17 வயதில் இணையத்தில் பதிவேற்றிய காணொளிகள் அவருக்குப் பெரும்புகழை ஈட்டிக்கொடுத்தது. சென்னை எக்ஸ்பிரஸ் திரைப்படத்துடனேயே அவரது திரையுலகப் பயணம் ஆரம்பமானது. தொடர்ச்சியாகப் பல திரைப்படங்களில் பாடிய ஜொனிதா, ஏ.ஆர்.ரகுமானுடன் ஓர் இந்தித் திரைப்படத்தில் பணியாற்றக் கிடைத்த வாய்ப்பை அடுத்து, தமிழ்த் திரையுலகிலும் காலடி எடுத்து வைத்தார்.  மணி ரத்னம்' இயக்கிய *ஓகே கண்மணி அவரது முதலாவது தமிழ்ப்பாடல் இடம்பெற்ற திரைப்படமாக அமைந்தது. *  

## இசைச் சரிதம்
ஜொனிதா பாடிய முக்கியமான சில பாடல்கள் பட்டியல்  
| 2022 | "அரபிக் குத்து" | *பீஸ்ட்* | அனிருத் ரவிச்சந்திரன் |  |
| --- | --- | --- | --- | --- |
| 2020 | "செல்லம்மா" | *டாக்டர்* | அனிருத் ரவிச்சந்திரன் |  |
| 2017 | "இறைவா" | *வேலைக்காரன்* | அனிருத் ரவிச்சந்திரன் |  |
| "அழகியே" | *காற்று வெளியிடை* | ஏ. ஆர். ரகுமான் |  |  |
| "கண்ணாடிப்பூவுக்கு" | *எனக்கு வாய்த்த அடிமைகள்* | சந்தோஷ் தயாநிதி |  |  |
| 2016 | "இது நாள்" | *அச்சம் என்பது மடமையடா* | ஏ. ஆர். ரகுமான் |  |
| "மெய் நிகரா" | *24* |  |  |  |
| 2015 | "மெண்டல் மனதில்" | *ஓ காதல் கண்மணி* | ஏ. ஆர். ரகுமான் |  |
| "டில் சாப்சியா" | *கோச்சடையான்* (இந்தி) |  |  |  |
| 2013 | "சென்னை எக்ஸ்பிரஸ்" | *சென்னை எக்ஸ்பிரஸ்* | விஷால் - சேகர் | } |
# பெராக்சைடு

நிறத்தில் காட்டப்பட்டுள்ளது.  R, R<sup>1</sup> மற்றும் R<sup>2</sup> ஐதரோகார்பனின் பகுதிக்கூறினைச் சுட்டுகிறது.]]  
**பெராக்சைடு (Peroxide) ** என்பது R-O-O-R என்ற அமைப்பினை உடைய  சேர்மமாகும். பெராக்சைடு மூலக்கூற்றில் உள்ள O−O தாெகுதியானது **பெராக்சைடு தாெகுதி** அல்லது **பெராக்சோ தாெகுதி **என அழைக்கப்படுகிறது. ஆக்சைடு அயனிகளுக்கு மாற்றாக,பெராக்சைடு அயனியில் உள்ள ஆக்சிசன் அணுக்கள் −1 ஆக்சிசனேற்ற நிலை<nowiki/>யைக் கொண்டுள்ளன.  

மிகவும் பொதுவான பெராக்சைடு ஐதரசன் பெராக்சைடு (H<sub>2</sub>O<sub>2</sub>), ஆகும். இதுவே பேச்சு வழக்கில் "பெராக்சைடு" என அழைக்கப்படுகிறது. இச்சேர்மம் வெவ்வேறு செறிவுகள்  கொண்ட  நீர்க்கரைசல்களாக சந்தையில் விற்பனை செய்யப்படுகிறது. ஐதரசன் பெராக்சைடு நிறமற்ற திரவமாகும். இச்சேர்மம் ஒரு ஆக்சிசனேற்றியாகவும் மற்றும் ஒரு வெளுப்பாக்கியாகவும் பயன்படுத்தப்படுகிறது. கரிமச் சேர்மங்கள் இச்சேர்மத்தின் செறிவு மிக்க கரைசல்களுடன் தாெடர்பு கொள்ளும் போது மிகவும் ஆபத்தை விளைவிக்கக்கூடியதாகும்.  

ஐதரசன் பெராக்சைடினைத் தவிரவும், இன்னும் சில முக்கிய பெராக்சைடு வகை சேர்மங்கள் பின்வருமாறு:  
- பெராக்சைடு அமிலங்கள், நன்கறியப்பட்ட அமிலங்களின் பெராக்சி வழிப்பொருட்கள், உதாரணங்கள்: பெராக்சிகந்தக அமிலம் மற்றும் பெரசிட்டிக் அமிலம்.
- உலோக பெராக்சைடுகள், உதாரணங்கள்: பேரியம் பெராக்சைடு (BaO<sub>2</sub>) மற்றும் சோடியம் பெராக்சைடு (Na<sub>2</sub>O<sub>2</sub>).
- கரிம பெராக்சைடுகள், C-O-O-C/H பிணைப்பைக் கொண்டுள்ள சேர்மங்கள். ஒரு உதாரணம் மூவிணைய பியூட்டைல்ஐதரோபெராக்சைடு
- முக்கியத் தொகுதி பெராக்சைடுகள், E-O-O-E பிணைப்பைக் கொண்டுள்ள சேர்மங்கள் (E = முக்கியத் தொகுதி தனிமம், ஒரு உதாரணம்: பொட்டாசியம் பெராக்சிடைசல்பேட்டு.
# ஹோபாங் நகராட்சி



**ஹோபாங் நகராட்சி** பர்மாவின் ஷான் மாகாணத்தின் வா சுய-நிர்வாகப் பிரிவுப் பகுதியின் ஒரு நகரமாகும். முதன்மை நகரம் ஹோபாங் ஆகும். இது வா சுயாட்சிப் பிரிவு உள்ள 6 நகரங்களில் இதுவும் ஒன்றாகும். இது 2011 ஆண்டில் குன்லாங் மாவட்டத்திற்கு பதிலாக ஹோபாங் மாவட்டத்தின் பகுதியாக மாறியது.  

ஹோபாங் மற்றும் பிற பகுதிகளை இணைக்கும் 3 பிரதான பாதைகள் உள்ளன. அவை 804 மைல் நீளமான ஹோபாங்-லஷியோ-மண்டலை-டாங்கீ-மோங்பின்-மாத்மன் சாலை, 343 மைல் நீளமான ஹோபாங்-லாஷியோ-டாங்கியன்-பாங்சன்-மாத்மன் சாலை மற்றும் 257 மைல் நீளமுள்ள ஹோபாங்-மோங்மா-பங்சன்-மாத்மன் சாலை.  

1995 க்கு முன்னர் அதன் மொத்த மக்கள் தொகை 70,720 ஆக இருந்தது, மேலும் வா இன மக்களின் எண்ணிக்கை 24,024 ஆகும்.  

2007 ஆம் ஆண்டின் கணக்கின்படி 3,713 ஏக்கர் ரப்பர் தோட்டங்கள் உள்ளன.
# ஆக் (பறவை)


**ஆக் ** அல்லது **அல்சித் **என்பது சரத்ரீபார்மசு வரிசையில் **அல்சிடே **குடும்பத்தில் வகைப்படுத்தப்பட்டுள்ள ஒரு பறவை ஆகும். இதன் குடும்பத்தில் முர்ரேக்கள், கில்லேமோட்டுகள், ஆக்லெட்டுகள், பபின்கள் மற்றும் முர்ரேலெட்டுகள் ஆகியவை உள்ளன.  

அற்றுவிட்ட இனமான பெரிய ஆக் தவிர, மற்ற அனைத்து ஆக்குகளும் நீருக்கு அடியில் மற்றும் காற்றில் அவற்றின் "பறக்கும்" திறனுக்காக அறியப்படுகின்றன. இவை சிறந்த நீச்சலடிப்பவையாகவும், முக்குளிப்பவையாகவும் இருந்தபோதிலும் இவற்றின் நடை விகாரமாக உள்ளது.  

## விளக்கம்
தற்போது உயிர்வாழக்கூடிய ஆக்குகள் சிறிய ஆக்குலெட்டில் (எடை 85 கிராம், நீளம் 15செ.மீ.) இருந்து தடித்த அலகு முர்ரே (எடை 1 கி.கி., நீளம் 45 செ.மீ.) வரை வேறுபட்ட அளவுகளில் காணப்படுகின்றன. குட்டையான இறக்கைகள் காரணமாக, ஆக்குகள் பறப்பதற்கு வேகமாகச் சிறகடிக்க வேண்டியுள்ளது.  


## மேலும் படிக்க

- 
- 
- 
- *Diving Birds of North America*, by Paul Johnsgard
# ஸ்கூவா



**ஸ்கூவாக்கள் **(ஆங்கிலப் பெயர்: **Skuas**)** **என்பவை கடற்பறவைகளின் ஒரு குழு ஆகும். இவை இசுடெர்கோராரிடே குடும்பம், இசுடெர்கோராரியசு பேரினத்தின் கீழ் வகைப்படுத்தப்பட்டுள்ளன. மூன்று சிறிய ஸ்கூவாக்கள் அமெரிக்க ஆங்கிலத்தில் ஜேகர்கள் (Jaegers) என்றழைக்கப்படுகின்றன.  

இவை மித வெப்ப மற்றும் ஆர்க்டிக் பகுதிகளின் நிலத்தில் கூடு கட்டக் கூடியவை. நீண்ட தூரத்திற்கு இடம்பெயரக்கூடியவ. இவை தென் துருவத்திலும் பார்க்கப்பட்டுள்ளன.  

## உயிரியல் மற்றும் குணங்கள்
நீள வால் ஸ்கூவாவில் (எடை 310 கிராம்) இருந்து பழுப்பு ஸ்கூவா (எடை 1.63 கி.கி.) வரை எடையுள்ள ஸ்கூவாக்கள் உள்ளன. சராசரியாக ஒரு ஸ்கூவாவானது அலகில் இருந்து வால் வரை 56 செ.மீ. நீளமும், விரிந்த இறக்கையின் நீளமானது 121 செ.மீ.ம் இருக்கும். இதன் கூட்டின் அருகே செல்லும் கொன்றுண்ணிகளின் தலையைக் குறிவைத்து இவை ஒரு குண்டைப் போல் விழும். அவற்றை விரட்டும்.  


## வெளி இணைப்புகள்

- 
- Skua videos on the Internet Bird Collection
# தெகுசா செயல்முறை

**தெகுசா செயல்முறை** *(Degussa process)* என்பது பிளாட்டினம் வினையூக்கி முன்னிலையில் மீத்தேன் மற்றும் அமோனியாவைப் பயன்படுத்தி ஐதரசன் சயனைடு தயாரிக்கும் ஒரு செயல்முறையாகும். இவ்வேதிச் செயல்முறையை தெகுசா என்ற செருமன் நிறுவனம் உருவாக்கியது. அக்ரைலோநைட்ரைல், மெத்தில்மெத்தக்ரைலேட்டு, அடிப்போநைட்ரைல் போன்ற இடைநிலை வேதிப்பொருட்களைத் தயாரிக்கும் வேதித் தொழிற்சாலைகளில் ஐதரசன் சயனைடு பயன்படுகிறது.  

<big>பி</big>ளாசௌர் (ஐதரசன் சயனைடு) சேர்மத்தை <big>மெ</big>த்தான் (மீத்தேன்) மற்றும் <big>அ</big>மோனியாக் (அமோனியா) சேர்மங்களிலிருந்து தயாரித்தல் என்ற வாக்கியத்தின் செருமன் மொழி சுருக்கமாக பி.மெ.அ. செயல்முறை என்ற பெயராலும் இவ்வினை அழைக்கப்படுகிறது.  

மீத்தேன் மற்றும் நீரின் நீராவிய மறுவாக்கம் வினையை ஒத்த சமன்பாட்டையே இச்செயல்முறையின் சமன்பாடும் பெற்றுள்ளது.  

:CH<sub>4</sub> + NH<sub>3</sub> &rarr; HCN + 3 H<sub>2</sub>, &Delta;H<sub>R</sub> = 251 kJ / மோல்  

இச்செயல்முறையில் நிகழ்வது ஒரு வெப்பங்கொள் வினையாகும். பிளாட்டினம் சூழ்ந்துள்ள குழாயில் வினைபடு பொருள்கள் சுமார் 1400 பாகை செல்சியசு வெப்பநிலையில் வினைபுரிகின்றன. வினைகலவையில் கிட்டத்தட்ட 23% கன அளவு ஐதரசன் சயனைடும் 72% ஐதரசன் வாயுவும் சிறிய அளவில் அமோனியா, நைட்ரசன் மற்றும் வினையில் ஈடுபடாத மீத்தேன் ஆகியன கலந்துள்ளன .  

வாயு கலவையை ஒரு துப்புரவாக்கியில் செலுத்தி அமோனியா கரைசலுடன் சேர்த்து சூடுபடுத்துவதால் H2, CH4, மற்றும் N2 ஆகியவற்றிலிருந்து அமில ஐதரசன்சயனைடு பிரிக்கப்படுகிறது. இரண்டாவது படிநிலையில் கரைசலை அமிலமாக்கி தொடர்ந்து இறுதிவாலைவடித்தல் மூலமாக HCN விடுவிக்கப்படுகிறது. அதிக வெப்பங்கொள் வினையாக இருப்பதால், ஆண்ட்ரூசோ செயல்முறையுடன் ஒப்பிடுகையில் இச்செயல்முறைக்கு குறைந்த முக்கியத்துவமே கொடுக்கப்படுகிறது.
# லேரி



**லேரி **என்பது சரத்ரீபார்மசு வரிசையின் கீழ் வகைப்படுத்தப்பட்டுள்ள ஒரு துணை வரிசை ஆகும். இதில் கடல் புறாக்கள், ஆலாக்கள், ஸ்கூவாக்கள் மற்றும் ஸ்கிம்மர்கள் வகைப்படுத்தப்பட்டுள்ளன. லேரி, வடர்கள் மற்றும் ஸ்நைப்புகள் சேர்ந்து சரத்ரீபார்மசு வரிசையை உருவாக்குகின்றன. சமீபத்திய ஆய்வின்படி ஆக்குகளும் லேரியின் கீழ் வகைப்படுத்தப்பட்டுள்ளன. சிலநேரங்களில் கருங்காடைகளும் இதில் வகைப்படுத்தப்படுகின்றன. ஆனால் மூலக்கூறு தரவு மற்றும் தொல்லுயிர் எச்சம் இவற்றை உள்ளான்கள் மற்றும் நீர்ப்பறவைகள் போல் வேறு வகை என்று குறிப்பிடுகின்றது.  


## ஆதாரங்கள்
- Paton, Tara A. & Baker, Allan J. (2006): Sequences from 14 mitochondrial genes provide a well-supported phylogeny of the Charadriiform birds congruent with the nuclear RAG-1 tree. *Molecular Phylogenetics and Evolution* **39**(3): 657–667. (HTML abstract)
- Paton, T. A.; Baker, A. J.; Groth, J. G. & Barrowclough, G. F. (2003): RAG-1 sequences resolve phylogenetic relationships within charadriiform birds. *Molecular Phylogenetics and Evolution* **29**: 268-278. (HTML abstract)
- Thomas, Gavin H.; Wills, Matthew A. & Székely, Tamás (2004): A supertree approach to shorebird phylogeny. *BMC Evol. Biol.* **4**: 28. PDF fulltext Supplementary Material
# பெலிகனிபார்மசு


**பெலிகனிபார்மசு **என்பது நடுத்தர-பெரிய அளவுள்ள நீர்ப்பறவைகளின் வரிசை ஆகும். இவை உலகம் முழுவதும் காணப்படுகின்றன. இது பாரம்பரியமாக-ஆனால் தவறாக-நான்கு விரல்களுக்கிடையில் சாவ்வுடைய அனைத்துப் பறவைகளையும் கொண்டிருந்தது. இவற்றின் கழுத்து விரிவடையக் கூடியது ஆகும். இவற்றின் நாசிகள் இயங்காத துளைகளாகப் பரிணாமம் பெற்று விட்டன. ஆதலால் இவை வாய் மூலம் சுவாசிக்கின்றன. இவை மீன்கள், கண்வாய் மீன்கள் அல்லது மற்ற நீர் உயிரினங்களை உண்டு வாழ்கின்றன. இவை கூட்டமாக வாழ்பவை, ஒருதுணை மணம் புரிபவை. குஞ்சுகள் உதவி தேவைப்படுபவையாக, உரோமமின்றிப் பிறக்கின்றன. இவற்றின் அடிவயிறு சிறகற்றுக் காணப்படுவதில்லை.
# காலணி-அலகு நாரை

**காலணி அலகு நாரை** (ஆங்கிலப் பெயர்: **shoebill**, உயிரியல் பெயர்: ***Balaeniceps rex***) என்பது மிகப் பெரிய நாரையைப் போன்ற ஒரு பறவை ஆகும். இது பெரிய காலணி போன்ற அலகைக் கொண்டுள்ளது. இது வடிவத்தில் நாரையைப் போன்று உள்ளது. இதற்கு முன்னர் இது வடிவத்தின் அடிப்படையில் சிகோனீபார்மசு வரிசையின் கீழ் வகைப்படுத்தப்பட்டிருந்தது. ஆனால், மரபியல் ஆதாரங்களின்படி இது பெலிகனிபார்மசின் கீழ் வருகின்றது. வளர்ந்த நாரைகள் சாம்பல் நிறத்திலும், இளம் நாரைகள் பழுப்பு நிறத்திலும் இருக்கும். இது வெப்ப மண்டலக் கிழக்கு ஆப்பிரிக்கவின் பெரிய சதுப்பு நிலங்களில் சூடான் முதல் ஜாம்பியா வரை காணப்படுகின்றன.  


## மேலும் படிக்க

## வெளி இணைப்புகள்
# பயணிப் புறா


**பயணிப் புறா** (ஆங்கிலப் பெயர்: **Passenger pigeon**, உயிரியல் பெயர்: ***Ectopistes migratorius***) என்பது ஒரு அற்றுவிட்ட புறா இனம் ஆகும். இது வட அமெரிக்காவில் வாழ்ந்த ஒரு அகணிய உயிரி ஆகும். இதன் ஆங்கிலப் பெயர் பிரெஞ்சு வார்த்தையான பேசஜரில் இருந்து தோன்றியது. இதற்குக் "கடந்து செல்லும்" என்று பொருள். இதன் உயிரியல் பெயர் இதன் இடம்பெயரும் பண்பையும் குறிக்கிறது. இதன் வடிவம் ஆமைப் புறாவை ஒத்திருக்கும். ஆமைப்புறா இதன் நெருங்கிய உறவினர் என்று கருதப்பட்டது. சில சமயங்களில் இரண்டும் குழப்பிக்கொள்ளப்படும். ஆனால் மரபியல் ஆய்வானது *படஜியோனஸசு* என்கிற பேரினமே பயணிப்புறாவுடன் நெருங்கிய தொடர்புடையது, ஆமைப்புறாவின் பேரினமான ஜெனைடா அல்ல என்கிறது.  

பயணிப்புறாவானது அளவு மற்றும் நிறத்தில் பால் ஈருருமை கொண்டது. ஆண் 390-410 மி.மீ. நீளம் இருக்கும். மேல்பகுதிகள் சாம்பல் நிறத்தில் இருக்கும். கீழ் பகுதிகள் வெளிர் நிறத்தில் இருக்கும். கழுத்துப்பகுதி இறகுகள் பட்டுப்போன்று ஒளிரும். இறக்கைகளில் கருப்புப் புள்ளிகள் இருக்கும். பெண் 380-400 மி.மீ. நீளம் இருக்கும். பொதுவாக ஆணைவிட மங்கிய மற்றும் பழுப்பு நிறத்தில் இருக்கும். குஞ்சானது பெண் புறாவைப்போலவே இருக்கும், ஆனால் இறகுகளில் பட்டுப்போன்ற ஒளிரும் தன்மை இருக்காது. இது பொதுவாகக் கிழக்கு வட அமெரிக்காவின் இலையுதிர் காடுகளில் வாழ்ந்தது. பிற பகுதிகளிலும் இவை பதிசெய்யப்பட்டுள்ளன. எனினும் அமெரிக்கப் பேரேரிகளைச் சுற்றியே இவை வளர்ந்தன. இவை இடம்பெயரும்போது பெரிய கூட்டமாக இடம்பெயரும். தொடர்ந்து உணவு மற்றும் இருப்பிடத்தைத் தேடும். ஒருகாலத்தில் வட அமெரிக்கவில் அதிகம் காணப்பட்ட பறவையாக இது இருந்தது. இதன் உச்ச நிலையில் இதன் எண்ணிக்கை 300-500 கோடியாக இருந்தது. இது எப்போதுமே தொடர்ந்து அதிகப்படியாக இல்லை. இதன் எண்ணிக்கைக் காலப்போக்கில் குறைந்தது. இது மணிக்கு 100 கி.மீ. வேகத்தில் பறக்கக் கூடியது. இது கொட்டைகள், பழங்கள் மற்றும் முதுகெலும்பிலிகளை உணவாக உட்கொண்டது. இது கூட்டமாகத் தங்கும், குஞ்சுகளைப் பெற்றோர் மட்டுமின்றி மற்ற புறாக்களும் பேணும். இதன் அதிகப்படியான சமூக விலங்குத் தன்மை உணவு தேடுவதுடனும், கொன்றுண்ணிகளிடமிருந்து தப்பிப்பதுடனும் தொடர்புபடுத்தப்படுகிறது.  

பயணிப் புறாக்கள் தொல்குடி அமெரிக்கர்களால் வேட்டையாடப்பட்டன. ஆனால் ஐரோப்பியர்களின் வருகைக்குப்பிறகே வேட்டை தீவிரமாக நடைபெற்றது, முக்கியமாக 19ம் நூற்றாண்டில். இதன் இறைச்சி, விலை குறைந்ததாக இருந்ததால் வணிகமயமாக்கப்பட்டது. இதனால் பல ஆண்டுகளுக்கு இவை பெரும் அளவில் வேட்டையாடப்பட்டன. இவற்றின் எண்ணிக்கைக் குறைவு மற்றும் அழிவிற்கு வேறு பல காரணங்களும் உண்டு. காடுகள் அழிப்பு இதன் வாழ்விடத்தை அழித்தது. 1800-1870ல் இவை மெதுவாக அழியத் தொடங்கின, 1870-1890ல் வேகமாக அழியத் தொடங்கின. கடைசிக் காட்டுப் பறவையானது 1901ல் சுடப்பட்டது. கடைசிக் கூண்டுப் பறவைகள் 20ம் நூற்றாண்டின் ஆரம்பத்தில் மூன்று குழுக்களாகப் பிரிக்கப்பட்டன. இதில் சில பறவைகள் உயிருடன் இருக்கும்போது புகைப்படங்களும் எடுக்கப்பட்டன. மார்த்தா, என்ற புறாவே கடைசிப் பயணிப்புறாவாகக் கருதப்படுகிறது. இது சின்சினாட்டி உயிரியல் பூங்காவில் 1914 செப்டம்பர் 1 அன்று இறந்தது. மனித நடவடிக்கைகளால் உயிரினங்கள் அழிவதற்கு இதுவே ஒரு குறிப்பிடத்தகுந்த எடுத்துக்காட்டாகும்.  

## படங்கள்

=
# கூடுதுறை

**கூடுதுறை **(Kooduthurai), அல்லது **முக்கூடல் **(Mukkoodal)இந்தியா<nowiki/>வில் தமிழ்நாட்டில் ஈரோட்டிற்கு அருகில் பவானி என்ற இடத்தில்  அமைந்துள்ள புனிதமான இடமாகும்.  

இந்த இடமானது காவிரி ஆறு, பவானி ஆறு மற்றும் மாயநிலையிலான அமுதா ஆறு ஆகிய ஆறுகள் சங்கமிக்கும் இடத்தில் அமைந்துள்ளது. கூடுதுறையின் கரையில் பவானி சங்கமேசுவரர் கோயில் அமைந்துள்ளது. இந்த ஆற்றின் பெயரானது தமிழில் 'கூடு' என்ற சொல்லிலிருந்தும் (பொருள்: இணைதல்) 'துறை' என்ற சொல்லிலிருந்தும் (பொருள்: ஆற்றுப்படுகை) உருவாகியுள்ளது.
# கிம் ஆறு



**கிம்** (*Kim*) என்பது மேற்கு இந்தியாவில், குசராத்து மாநிலத்தில் பாயும் ஆறு ஆகும். இந்த ஆறு சாபுதாரா குன்றுகளில் உற்பத்தியாகிறது. இதன் வடிநிலமானது அதிகபட்சமாக 107 கி.மீ (66.5 மைல்கள்) நீளமுடையது. இந்த வடிநிலப் பகுதியானது 1286 சதுர கிலோமீட்டர்கள் பரப்பளவை உடையது. இதன் சிற்றோடை இலாவ் என்ற கிராமத்திற்கருகே ஓடுகின்றது.
# நீலகிரி பூக்கொத்தி

**நீலகிரிப் பூக்கொத்தி** (ஆங்கிலப் பெயர்: **Nilgiri flowerpecker**, உயிரியல் பெயர்: ***Dicaeum concolor***) என்பது பூக்கொத்திகளின் குடும்பத்தில் உள்ள ஒரு சிறிய பறவை ஆகும். இது பெரும்பாலும் தேன் மற்றும் பழங்களைப் புசிக்கிறது. இது ஒரு முக்கியமான மகரந்தக்காவி ஆகும்.  

## விளக்கம்
இது 9 செ.மீ. நீளம் மட்டுமே உள்ள ஒரு சிறிய பறவை ஆகும். இவற்றில் பால் ஈருருமை அறிவது கடினம். இவை மேற்குத்தொடர்ச்சி மலைக் காடுகளிலும், நீலகிரி மலைப் பகுதிகளிலும் வசிக்கின்றன. இவற்றின் மேல்புறம் வெளிர் பழுப்பு நிறத்திலும், அடிப்பகுதி வெள்ளை நிறத்திலும் இருக்கும்.  


## வெளி இணைப்புகள்

- Image and Classification at Animal Diversity Web
- Photos and media
# மான்டிசின்க்லா


**மான்டிசின்க்லா** என்பது சிரிப்பான் குடும்பத்தில் உள்ள பறவைகளின் பேரினம் ஆகும். இந்த பேரினத்தில் உள்ள நான்கு சிற்றினங்களும் தென்மேற்கு இந்தியாவின் மேற்குத் தொடர்ச்சி மலைத் தொடரில் உள்ள "வானத் தீவுகளில்" மட்டுமே காணக்கூடிய அகணிய உயிரிகளாகும். இவை பொதுவாக 1,200 மீ உயரத்திற்கு மேல்  

## சிற்றினங்கள்
மாண்டிசின்க்லா பேரினத்தில் கீழ்வரும் சிற்றினப் பறவைகள் உள்ளன:  
- நீலகிரிச் சிரிப்பான், *மான்டிசின்க்லா கேச்சின்னாசு*
- பழனிச் சிரிப்பான், *மான்டிசின்க்லா பேர்பேங்கி*
- பானசுரச் சிரிப்பான், *மான்டிசின்க்லா ஜெர்டோனி*
- அசம்புச் சிரிப்பான், *மான்டிசின்க்லா மெரிடியோனேல்*
# வார்ப்புரு:Infobox bird/doc



The infobox can be used to display avian measurements. An infobox is placed below the taxobox. Here is a sample:  

## Usage

<pre>  
</pre>  

## Parameters
### General settings
; <code>collapsible</code>  
: Set <tt>=yes</tt> to make the box collapsible.  
; <code>state</code>  
: Determines the initial collapsed state of the infobox. Set <tt>=collapsed</tt> to put the box in collapsed state initially. Set <tt>=expanded</tt> to put the box in expanded state initially. Set <tt>=autocollapse</tt> to have the box's initial collapsed state be determined automatically based on the number of other templates in the article that also have the "collapsible" attribute. (Has no effect if <tt>collapsible</tt> is not used)  

### Bird specific
The infobox supports up to 4 populations or subspecies, each having its own *pop* and *data* parameter. The data parameter should be filled in with and its respective data.  

Each should have the parameter filled in. Examples:  

- (displays inches and millimetres)
- (displays millimetres and inches)
- (displays centimetres and inches)

The has several optional parameters, including all of the following:  

- 
- 
- (bill-tip to back of skull)
- 
- 
- 
- 
- (tarsus + longest toe used mainly for cranes and bustards}
- (requires to be used, which accepts "lb", "kg", "g", or "oz")

All of these parameters are designed to accept either a number or two numbers with a hyphen in the middle.  

Examples:  
- 
- 
- 

If a measurement is gender-specific, you can specify the gender by adding "m" or "f" to the parameter name, as in .  

## Known issues
Supports only four sections. References cannot be added to specific measurements. The infobox should NEVER be nested within a transcluded template. The expansion depth is large, due to the nesting of and some string manipulators. If such a nested transclusion *must* be made, be sure not to include hyphenated ranges, as they will assuredly break.  

## You can make this template better!
That's -- if you feel like improving the infobox, one place to start is by reducing the nested function calls in , or by creating a lightweight version for use with the infobox.  

<includeonly></includeonly>
# வார்ப்புரு:R from shortcut/doc



__NOTOC__  
### Usage

- This redirect category (rcat) template populates and, when the shortcut is in main-article namespace (mainspace), then is also populated by default. In 2003, efforts were begun to support the Wikimedia Foundation's goal of increasing access and availability of *Wikipedia* articles in . Aliases/shortcuts in mainspace are not suitable for a printed version. In other words they are unprintworthy.
- Add this rcat to a redirect in the following manner:
<pre>  
1. REDIRECT (target page name)

</pre>  
: and *when the redirect is in article mainspace*, printworthiness should also be tagged:  
<pre>  
1. REDIRECT (target page name)

</pre>  
: Template is an alias for the *Redirect category shell* template, which may be used to add as many appropriate rcats as needed, usually from one to seven, along with their parameters, to a redirect. For more information see the documentation on its template page. This rcat may also tag a redirect individually:  
<pre>  
1. REDIRECT (target page name)

</pre>  
: This is in accord with instructions found at .  
- Use this rcat to tag any redirect from a Wikipedia (WP:, MOS:, etc.) shortcut. Shortcuts are historically reserved for Wikipedia project pages, their discussion and help pages, and categories, and they are now used in all namespaces. If the redirect is a shortcut ***to** the namespace* and the redirect itself is in *any* namespace, then **use *instead*** of . It is the **target page** that determines this, so if a redirect is in the template namespace and targets a page in any other namespace, then it is not a template shortcut and should be tagged with **.

#### Aliases
- <span>[ Also known as...]</span> – list of templates that redirect here and may also be used

=
# பழனிச் சிரிப்பான்

**பழனிச் சிரிப்பான்** (*Palani laughingthrush*, உயிரியல் பெயர்: *மான்டிசின்க்லா பேர்பேங்கி*) என்பது ஒரு வகைச் சிரிப்பான் ஆகும். இது பாலக்காட்டுக் கணவாய்க்குத் தெற்கே உள்ள மேற்குத் தொடர்ச்சி மலைப் பகுதிகளில் காணப்படுகிறது. இதனுடன் தொடர்புடைய மற்றொரு சிரிப்பானான அசம்புச் சிரிப்பான் அச்சன்கோயில் ஆற்றுக்குத் தெற்கே காணப்படுகிறது.  

## வகைப்படுத்தல்
பழனிச் சிரிப்பான் சிற்றினம் கொடைக்கானல் பகுதியிலிருந்து ரெவ். சாமுவேல் பேகன் பேர்பேங்க் என்பவரால் பெறப்பட்ட மாதிரியின் அடிப்படையில் விவரிக்கப்பட்டது. இது புல்னே சிரிப்பான் என்று அழைக்கப்பட்டது. ஜெர்டோனியின் கருப்பு கன்னம் இல்லாதது இந்த சிற்றினத்தை முதன்முதலில் விவரிக்கப்பட்டபோது குறிப்பிடப்பட்டது. இருப்பினும் 1922-ல் ஸ்டூவர்ட் பேக்கரால் இலங்கை மற்றும் மியான்மர் உட்பட பிரித்தானிய இந்தியாவின் விலங்கினங்களின் இரண்டாவது பதிப்பில் ஜெர்டோனியின் கீழ் ஒரு துணையினமாக இது மாற்றப்பட்டது. 1880-ல் பிளான்போர்ட் எப். டபுள்யூ. போர்திலான் என்பவரால் பெறப்பட்ட ஒரு மாதிரியின் அடிப்படையில் மெரிடியோனேலை விவரித்தார். 1883ஆம் ஆண்டில் வில்லியம் ரக்சுடன் டேவிசினால் மெரிடியோனேல் மற்றும் பேர்பாங்கியின் நெருங்கிய உறவு கவனிக்கப்பட்டது. பாலக்காட்டு கணவாயினை உயிர் புவியியல் தடையாகக் கருதி, கன்ன நிறத்திற்கு முக்கியத்துவம் அளித்து, படிவங்களின் தற்போதைய மறுதொகுப்பு, 2005-ல் பமீலா சி. ராசுமுசென் மற்றும் ஆண்டர்டன் ஆகியோரால் அறிமுகப்படுத்தப்பட்டது. 2017-ல் வெளியிடப்பட்ட ஒரு ஆய்வில், இந்த சிற்றினமானது ஒரு புதிய பேரினமான மான்டிசின்க்லாவில் வைக்கப்பட்டுள்ளது என்றும், இந்த வேறுபாட்டின் அடிப்படையில், மெரிடியோனேல் ஒரு முழு சிற்றினமாக கருதப்படுகிறது.  

## குணங்கள் மற்றும் சூழலியல்

பழநி சிரிப்பான் இணையாகவும் சிறிய குழுக்களாகவும் காணப்படுகின்றன. இவை சில சமயங்களில் பிற இனங்களுடன் இரை தேட மந்தைகளுடன் இணைகின்றன. இவை *லோபெலியா எக்செல்சா*, *உரோடோடெண்ட்ரான்* மற்றும் *இசுடுரோபிலாந்தீசு* பேரினப் பூக்களின் தேனை உண்கின்றன. இவை *இசுடுரோபிலாந்தீசு* போன்ற சில பூக்களின் இதழ்களையும், வைபர்னம், யூரியோ, பெர்ரி மற்றும் தவிட்டுக்கொய்யா உள்ளிட்ட பலவகையான தாவரங்களின் பழங்களையும் உண்ணும்.  
இதனுடைய இனப்பெருக்க காலம் திசம்பர் முதல் சூன் வரை ஆனால் ஏப்ரல் மற்றும் மே மாதங்களில் உச்சமாக இருக்கும். கூடு என்பது பாசியுடன் கூடிய ஒரு கோப்பை போன்றிருக்கும். இது புல் மற்றும் அடர்த்தியான தாவரங்களில் மறைந்திருக்கும். இரண்டு நீல நிற முட்டைகள் சிவப்பு நிற அடையாளங்கள் மற்றும் கருப்பு-கன்னம் கொண்ட சிரிப்பான்களிலிருந்து பிரித்தறிய முடியாதவை. கூடு இளம் குஞ்சுகள் வளர்ந்த பின் கூடு அழிக்கப்படும். அருகில் உள்ள மற்ற பறவைகளின் கூடுகளையும் தாய்ப்பறவைகள் சேதப்படுத்தலாம். குஞ்சு பொரிக்காத முட்டைகளை தாய் பறவைகள் உண்ணலாம்.  
இதனுடைய தொடர்பு அழைப்புகள் ஏறுவரிசையில் பி-கோ... பி-கோ என அமையும் (pee-koko... pee-koko). சில் அழைப்புகள் பாடல்கள் போலத் தோன்றும்.  


## வெளி இணைப்புகள்

- Photographs and videos on the Internet Bird Collection
- Bird calls
# சிரிப்பான் (பறவை)


**சிரிப்பான்கள் **(ஆங்கிலப் பெயர்: **Laughingthrushes**) என்பவை பறவைகளின் ஒரு குடும்பம் ஆகும். இவை பழைய உலகக் குருவிகள் ஆகும். இவை பல்வேறு வகை அளவு மற்றும் நிறங்களில் காணப்படுகின்றன. வெப்ப மண்டலப் பகுதிகளில் காணப்படுகின்றன. முக்கியமாக இந்தியத் துணைக்கண்டம் மற்றும் தென்கிழக்காசியாவில் பல்வேறு வகைகளாக உள்ளன. இந்தக் குடும்பம் முழுவதும் பழைய உலக வாயாடிகளின் குடும்பமான டிமலீடேயின் கீழ் வகைப்படுத்தப்பட்டிருந்தன.  

## பண்புகள்
இவை பொதுவாகப் பூச்சியுண்ணிகள் ஆகும். எனினும் பெரும்பாலானவை பெர்ரிகளையும், பெரிய இனப்பறவைகள் சிறிய ஓணான்களையும் மற்றும் பிற முதுகெலும்பிகளையும் உண்ணும்.  

## பேரினங்களின் பட்டியல்
- **பேரினம் பபக்ஸ் (*Babax)*** (23 இனங்கள்)
- **பேரினம் கர்ருலக்ஸ் (*Garrulax)*** – (தோராயமாக 14 இனங்கள்)
- **பேரினம் ட்ரோசலோப்டெரோன் (*Trochalopteron)*** (19 இனங்கள்)
- **பேரினம் மான்டிசின்க்லா (*Montecincla)*** (4 இனங்கள்)
- **பேரினம் டுர்டோயிடேஸ் (*Turdoides)*** (27 இனங்கள்)
- **பேரினம் குபியோர்னிஸ் (*Kupeornis)*** (3 இனங்கள்)
- **பேரினம் பைல்லந்துஸ் (*Phyllanthus)***
  - **கபுச்சின் வாயாடி**, *Phyllanthus atripennis*
- **பேரினம் குடியா (*Cutia)*** (2 இனங்கள்)
- **பேரினம் லியோத்ரிக்ஸ் (*Leiothrix)*** (2 இனங்கள்)
- **பேரினம் க்ரோசியாஸ் (*Crocias)*** (2 இனங்கள்)
- **பெரினம் ஹெடிரோபசியா (*Heterophasia)*** (8 இனங்கள்)
- **பேரினம் லியோசிச்லா (*Liocichla)*** (5 இனங்கள்)
- **பேரினம் அக்டினோடுரா (*Actinodura)*** (7 இனங்கள்)
- **பேரினம் மின்லா (*Minla)*** (1 இனம்)


- Cibois, A. 2003. Mitochondrial DNA phylogeny of babblers (Timaliidae). *Auk* 120: 35–54.
- Collar, N. J., and C. Robson. 2007. Family Timaliidae (babblers). Pages 70–291 in J. del Hoyo, A. Elliott, and D.A. Christie (editors), *Handbook of the Birds of the World Volume 12: Picathartes to Tits and Chickadees*. Lynx Edicions, Barcelona.
- Gelang, M., A. Cibois, E. Pasquet, U. Olsson, P. Alström and P.G.P. Ericson. 2009. Phylogeny of babblers (Aves, Passeriformes): major lineages, family limits and classification. *Zoologica Scripta* 38: 225–236.
# மொங்மொ நகராட்சி



**மொங்மொ நகராட்சி** மியான்மரின் சான் மாநிலம் வா சுயாட்சிப் பிரிவு ஓபாங்கு மாவட்டத்தில் உள்ளது. 2011 ஆம் ஆண்டிற்கு முன்னர், இந்நகரம் லாசியோ மாவட்டத்தை சேர்ந்திருந்தது. இதன் முதன்மை தலைநகர் மொங்மொ.  

## வரலாறு
1995 ஆம் ஆண்டில் இந்நகரத்தின் மக்கள்தொகை 77,378 ஆக இருந்தது இதில் 59,105 பேர் வா இன மக்களாவர். இது மலைப்பாங்கான பகுதியில் இருப்பதால் இங்கு வயல் வெளிகள் என்று எதுவும் கிடையாது ஆகையால் நெற்பயிற்களுக்கு பதிலாக இப்பகுதியில் ரப்பர், தேயிலை, ஆரஞ்சு தோட்டங்கள் உள்ளது. ஹோபாங், மொங்மொ, பாங்வான், நாம்பன், மாத்மன் மற்றும் பாங்சாங்க் நகராட்சி ஆகியவற்றிற்காக ஒதுக்கப்பட்ட தேசிய சட்டமன்ற தொகுதியில் வா ஜனநாயகக் கட்சியின் பாங் நாப் தேர்ந்தெடுக்கப்பட்டார்.  

## மேலும் பார்க்க
- ஷான் மாநிலம்
- வா சுயாட்சிப் பிரிவு
# சூழலியல் ஓரிடத்தான்கள்

**சூழலியல் ஓரகத்தனிமங்கள் **(Environmental isotopes)** ** என்பவை நிலையான மற்றும் கதிரியக்க ஓரிடத்தான்களின்   தாெகுப்பு ஆகும். இவை புவி வேதியியலின் ஓரிடத்தான் தனிமங்களாகும்.  

மிகுந்த பயன்பாடுடைய சூழலியல் ஓரித்தான்கள் பின்வருமாறு:  
- தியட்டிரியம்
- திரிட்டியம்
- கரிமம்-13
- கரிமம்-14
- நைட்ரசன்-15
- ஆக்சிசன்-18
- சிலிக்கான்-29
- குளோரின்-36
# அசம்புச் சிரிப்பான்


**அசம்புச் சிரிப்பான்** அல்லது **திருவாங்கூர் சிரிப்பான்** (ஆங்கிலப் பெயர்: **Ashambu laughingthrush** அல்லது **Travancore laughingthrush**, உயிரியல் பெயர்: ***Montecincla meridionale***) என்பது லியோத்ரிசிடே குடும்பத்தில் உள்ள ஒரு பறவை ஆகும். இது தென் தமிழகத்திலும், தென் கேரளாவிலும் உள்ள மேற்குத் தொடர்ச்சி மலைப் பகுதிகளில் காணப்படுகிறது. இது பழனிச் சிரிப்பானுடன் தொடர்புடையது. இதன் கண்களுக்கு அருகில் வெள்ளை நிறப்புருவம் முடிகிறது. இதை வைத்தே இதனை பழனிச் சிரிப்பானில் இருந்து வேறுபடுத்த முடியும்.
# பானசுரச் சிரிப்பான்


**பானசுரச் சிரிப்பான்** (ஆங்கிலப் பெயர்: **Banasura laughingthrush**, உயிரியல் பெயர்: ***Montecincla jerdoni***) என்பது லியோத்ரிசிடே குடும்பத்தில் உள்ள ஒரு பறவை ஆகும். இது தென்மேற்குக் கர்நாடகாவின் மேற்குத் தொடர்ச்சி மலைப் பகுதிகளில் காணப்படுகிறது. இது கருப்புத் தாடைச் சிரிப்பானின் துணையினம் என்று அழைக்கப்பட்டது. ஆனால் தற்போது தனி இனமாக வகைப்படுத்தப்பட்டுள்ளது.  


- Praveen, J., and P.O. Nameer. 2012. Strophocincla laughingthrushes of south India: a case for allopatric speciation and impact on their conservation. Journal of the Bombay Natural History Society 109: 46-52.
- Robin, V.V., C.K. Vishnudas, P. Gupta, F.E. Rheindt, D.H. Hooper, U. Ramakrishnan, and S. Reddy. 2017. Two new genera of songbirds represent endemic radiations from the Shola Sky Islands of the Western Ghats, India. BMC Evolutionary Biology 17: 31.
# மயூர் ஆறு

**மயூர் ஆறு **(Mayur River) வங்காளதேசத்தில் பாயும் ஆறு ஆகும். இது முன்னதாக கங்கை ஆற்றின் கிளையாறாக இருந்தது. இந்த ஆறு குல்னா பெருநகரப் பகுதியின் வடமேற்கு எல்லைப்புறத்திற்கு அருகில் ஓடுகிறது. இந்தப் பெருநகரப் பகுதியின் வடிகால்களெல்லாம் இந்த ஆற்றில் கலக்கிறது. இந்த ஆறானது வண்டல் படிவுகளால் ஏற்பட்ட தடைகளால் தடுக்கப்படுகிறது.  இந்த ஆற்றின் இயற்கையான அலைப்போக்கானது கதவுகளால் தடுக்கப்படுகிறது.
# தில்லையில் மலர்கள் (பெரிய புராணம்)

**தில்லை** என்பது இக்காலச் **சிதம்பரம்**. தில்லை என்பதே ஒருவகை மலர். இது மிகுயாக இருந்த ஊர் ஆதலால் இந்த ஊருக்கு இந்தப் பெயர் வழங்கலாயிற்று. பெரிய புராணம் இந்த ஊரிலும் அங்கிருந்த நந்தவனத்திலும் பூத்திருந்ததாக இரண்டு பாடல்களில் தெரிவிக்கிறது.  

அந்தப் பூக்களை அகர வரிசைப்படுத்திக் காணும்போது இவ்வாறு அமைகிறது.  

ஆரம்  
இலவங்கம்  
கற்பு  
கன்னிகாரம்  
குரவம்  
கூவிளம்  
கொன்றை  
சண்பகம்  
சரளம்  
சாதி  
சூத வகுளம்  
செருந்தி  
நந்திகரம்  
நரந்தம்  
நாகம்  
நாளிகேரம்  
பலாசு  
பாடலம்  
புன்னை  
பூக ஞாழல்  
மந்தாரம்  
மரு  
மாலதி  
மேகசாலம்  
மௌவல்  
வஞ்சி  
வழை  
வன்னி  
வாழை  
வீரம்  

## மேற்கோள்
# எம். பி. சிவம்

**எம். பி. சிவம்** ஒரு இந்திய நாடக, திரைப்படக் கலைஞர் ஆவார். நாடக ஆசிரியராகவும், பாடலாசிரியராகவும், இசை ஆசிரியராகவும் தமிழ் நாடக, திரை உலகில் பணியாற்றியவர்.  

இவரது முழுப்பெயர் மதிலகத்துவீடு பரமசிவம். கேரள மாநிலம் பாலக்காடு அருகில் *கிழக்கு யாக்கரை* என்பது இவரின் சொந்த ஊராகும்.  

தாய்மொழி மலையாளம் என்றாலும் தமிழிலும் புலமை பெற்றவர். இசை ஞானமும் உள்ளவர். யதார்த்தம் பொன்னுசாமி பிள்ளையின் மதுரை பால கான சபாவில் ஆர்மோனியக் கலைஞராகப் பணியாற்றினார். அத்துடன் நாடக ஆசிரியராகவும், பாடல்கள் இயற்றுபவராகவும் திறமை பெற்றிருந்தார். நாடக நடிகர்களுக்கு இவரே பாட்டு சொல்லிக் கொடுப்பார்.  

இசையமைப்பாளர் கே. வி. மகாதேவனின் உதவியாளராகப் பணியாற்றிய புகழேந்தியின் மைத்துனர் இவருக்குச் சகோதரர். புகழேந்திக்கு முறையாக இசை கற்பித்ததோடு அவரை மகாதேவனிடம் அறிமுகப்படுத்தினார்.  

1953 ஆம் ஆண்டு வெளியான மதன மோகினி என்ற படத்துக்கு பாடல்கள் எழுதினார். அந்தப் படத்தில் கே. வி. மகாதேவன் மூன்று பாடல்கள் பாடியிருந்தார். அவற்றுள் *கண்ணோடு கண்ணாய் ரகசியம் பேசி* என்ற பாடல் மிகப் பிரபலமானது.  

மகதல நாட்டு மேரி என்ற படத்திலும் இவர் ஐந்து பாடல்கள் எழுதினார். எஸ். ஜானகி தமிழில் பாடிய முதல் பாடல் *கண்ணுக்கு நேரே மின்னிடும் தாரை* என்ற பாடலும் பிரபலமானது. இப்பாடலை எஸ். ஜானகியோடு பி. பி. ஸ்ரீநிவாசும் இணைந்து பாடியிருந்தார்.  

1954 ஆம் ஆண்டு வெளியான நல்லகாலம் திரைப்படத்துக்கு புரட்சிதாசன், வி. எஸ். ஜெகநாதன் ஆகியவர்களோடு இணைந்து வசனமும் எழுதினர்.  
- மதன மோகினி (1953)
- நல்லகாலம் (1954)
- நல்ல வீடு (1956)
- அலாவுதீனும் அற்புத விளக்கும் (1957)
- மகதலநாட்டு மேரி (1957)

## பக்திப் பாடல்கள்
தமிழ்த் திரையுலகில் வாய்ப்புகள் குறைந்ததால் எம். பி. சிவம் கேரளத்துக்குத் திரும்பிச் சென்று விட்டார். பின்னர் பக்திப் பாடல்கள் எழுதி வந்தார்.  

டி. எம். சௌந்தரராஜன் பாடிய *கந்தன் திருநீறணிந்தால்*, *முருகனைக் கூப்பிட்டு முறையிட்ட பேருக்கு*, *தித்திக்கும் தேன்பாகும்* போன்ற பாடல்கள் இவர் எழுதியவைகளே.
# இராமச்சந்திரம்


**இராமசந்திரம்** (*Ramasandiram*, ರಾಮಚನ್ತಿರಮ್ రామచన్తిరమ్) கிருட்டிணகிரி மாவட்டம், வேப்பனப்பள்ளி ஒன்றியம், நாடுவனப்பள்ளி ஊராட்சிக்கு உட்பட்ட கிராமம் ஆகும். நாடுவனப்பள்ளி ஊராட்சியில் இது பெரிய கிராமமாகவும் உள்ளது. தமிழ் மொழி பேசுவோர் பெரும்பான்மையாகவும், தெலுங்கு, கன்னட மொழிகள் பேசும் மக்கள் சிறுபான்மையினராகவும் வாழ்கின்றனர். இக்கிராமம் கர்நாடக மாநிலத்திற்கு அருகிலும், ஆந்திர மாநிலத்திற்கு மிக அருகிலும் உள்ளது.  

## மக்கள்
இக்கிராமத்தில் நானுற்றுக்கும் மேற்பட்ட குடும்பங்கள் வசிக்கின்றனர். இங்கு பஞ்சாயத்து முறையில் குற்றங்களை விசாரிப்பது இன்றும் வழக்கத்தில் இருந்து வருகிறது. அனைவரும் விவசாயத்தை முதன்மை தொழிலாகவும் கூலித்தொழில் மற்றும் சிறுதொழில் முனைவோராகவும் இருக்கின்றனர். சாதாரண வேலைக்கு செல்பவர்களாக இக்கிராமத்து இளைஞர்கள் இருக்கின்றனர். வீட்டுப் பெண்கள் பசுக்களை பராமரிப்பதும் வீட்டு வேலைகளை செய்வதும் முக்கிய வேலையாக கொண்டுள்ளனர். சில வீடுகளில் பெண்கள் குடும்ப தலைவியாகவும் கணவர் பணியில் இருப்பவராகவும் இருக்கின்றனர். பெரும்பாலான ஆண்கள் இராணுவ வீரர்களாகப் பணியாற்றுகின்றனர். போக்குவரத்து வசதி கிராமத்தில் இருந்து 1 கி.மி தொலைவிலும் மருத்துவமனை 3 கி.மீ. தூரத்திலும் உள்ளது. அருகில் உள்ள சிறு நகரமான வேப்பனப்பள்ளியில் பொருட்கள் வாங்கவும் விற்கவும் மக்கள் அன்றாடம் சென்று வருகின்றனர். கிராமத்தில் நியாய விலை கடையும் இயங்கி வருகிறது.  

## பள்ளிக் கூடங்கள்
கிராமத்தில் ஆரம்ப பள்ளி ஒன்றாம் வகுப்பு முதல் எட்டாம் வகுப்பு வரை இயங்கி கொண்டு வருகிறது. முன்னுற்றுக்கும் மேற்பட்ட குழந்தைகள் படித்து வருகின்றனர். அங்கன்வாடி குழந்தைகள் காப்பகமும் இயங்கி வருகிறது.  

## கோவில்கள்
விநாயகர் கோவிலும், திரகுபதி அம்மன் கோவிலும், மாரியம்மன் மற்றும் எல்லம்மாள் கோவிலும் ஊரின் எல்லைகளில் எல்லை கடவுள்களும் உள்ளன.  

## ஏரிகள்
கிராமத்தின் முக்கிய நீர் ஆதாரமான பெரிய ஏரியும் இருக்கிறது. ஆங்காங்கே மழைநீர் சேகரிப்பு குட்டைகளும் அமைக்கப்பட்டுள்ளது. மக்கள் ஆழ்குழாய் கிணறுகள் மூலமாக தண்ணீரை எடுத்து பயன்படுத்திக் கொள்கின்றனர். எட்டு ஏக்கர் பரப்பில் ஏரி இயற்கை எழில் மிகுந்து காணப்படுகிறது.  

## விவசாயம்
நெல் முக்கிய பயிராகவும் கம்பு சோளம் கேழ்வரகு தோட்ட வகைகள் வாழை தென்னை மஞ்சள் கரும்பு போன்ற வகைகளும் பட்டுபூச்சி வளர்ப்பு தொழில் அதிகமாக உள்ளது.  

###### இந்திய தேர்தல் ஆணைய பதிவேட்டில்
ஊராட்சி ஒன்றிய துவக்கப்பள்ளி,தடதாரை 635121 http://www.elections.tn.gov.in/pdf/ac54.htm
# குவாண்டம் நிலை

**குவாண்டம் நிலை** (Quantum State) என்பது ஒரு தனிப்பட்ட குவாண்டம் அமைப்பின் நிலைமை ஆகும். இந்த நிலைமை குவாண்டம் அமைப்பின் அளவிடப்படக்கூடிய (Measurable) பண்புகளை, உதாரணமாக ஒரு அணுவின் சுழற்சி (இயற்பியல்) போன்ற காரணிகளின் வெளிப்பாடு (probability) ஆகும். இது போன்ற காரணிகளைக் காலத்துடன் அழைப்பதன் மூலமாக அந்தக் குவாண்டம் அமைப்பின் வரலாற்றை அறிய முடியும்.  

இந்தக் குவாண்டம் நிலை இரண்டு வகைப்படும். 1. தூய நிலை (Pure state) என்பது, ஒரு குவாண்டம் நிலையை மற்றொரு குவாண்டம் நிலையுடன் சேர்ந்து வருவது அல்ல. அதாவது இந்த வகையான குவாண்டம் நிலை தனித்து அல்லது தன்னுள் அணைத்து தகவல்களையும் கொண்டது. 2. மாறாகச் சேர்ந்த நிலை (Mixed state) என்பது இரண்டு அல்லது அதற்கு மேற்பட்ட நிலைகள் இணைத்து உருவாக்கப்படும். அதாவது முற்றுப் பெறாத தகவல்களைக் கொண்டது.  

## மேற்கோள்
# பாங்வான் நகராட்சி



**பாங்வான் நகராட்சி** பான்வாய் மற்றும் பான்வைன், ஷான் மாநிலத்தில் உள்ள வா சுய-நிர்வாகப் பிரிவில் அமைந்திருக்கும் ஒரு நகராட்சி. இதற்கு முன்னர் ஹோபாங் மாவட்டத்தின் ஒரு பகுதியாக இருந்தது. 2011 ஆம் ஆண்டிற்கு முன்னர் லாசியோ மாவட்டத்தை சேர்ந்திருந்தது. இதன் முக்கிய நகரம் பாங்வான்.  

1995 ஆம் ஆண்டிற்கு முன்னர் இந்நகரத்தின் மக்கள்தொகை 33,418 இதில் வா மக்களின் எண்ணிக்கை 25,526 அடங்கும்.  

மக்கள் சட்டமன்றம் மற்றும் ஷான் மாநில சட்டமன்றத்திற்கான 2010 பொதுத் தேர்தலில் இருந்து பாங்வான் தொகுதி விலக்கழிக்கப்பட்டது.
# ஆண்டிமோணைடு கனிமம்


**ஆன்டிமோணைடு கனிமம்** *(Antimonide mineral)* ஆன்டிமோணைடு எதிர்மின் அயனியை பிரதானமாகப் பெற்றுள்ள ஒரு கனிமமாகும். ஆன்டிமோனைடுகள் கட்டமைப்பில் சல்பைடுகளின் கட்டமைப்பை ஒத்துள்ளன. தனா மற்றும் சிட்ரன்சு கனிம வகைப்பாட்டு திட்டங்கள் இரண்டிலும் இவையிரண்டும் ஒரே குழுவில் வைக்கப்படுகின்றன .  

உதாரணங்கள்:  

- பிரெய்தவுப்டைட்டு
- குப்ரோசிடிபைட்டு
- சிடைபையோபலேடினைட்டு
# அமோனியம் பெர்மாங்கனேட்டு



**அமோனியம் பர்மாங்கனேட்டு** *(Ammonium permanganate)* என்பது NH<sub>4</sub>MnO<sub>4</sub>, அல்லது NH<sub>3</sub>•HMnO<sub>4</sub> என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். தண்ணீரில் கரையக்கூடிய இச்சேர்மம் ஒரு வலிமையான ஆக்சிசனேற்றியும் மிதமான ஒரு வெடிபொருளுமாகும். உலர்ந்த நிலையிலுள்ள அமோனியம் பர்மாங்கனேட்டு வெப்பம், அதிர்ச்சி அல்லது உராய்வு போன்ற செயல்களால் வெடிக்க நேரிடும். சுமார் 60 பாகை செல்சியசு அல்லது 140 பாகை பாரன்கீட்டு வெப்பநிலையில் இச்சேர்மம் வெடிக்கலாம் .  

வெடிக்கும்போது அமோனியம் பர்மாங்கனேட்டானது மாங்கனீசு டை ஆக்சைடு, நைட்ரசன் மற்றும் தண்ணீராகச் சிதைவடைகிறது.  

:2 NH<sub>4</sub>MnO<sub>4</sub> → 2 MnO<sub>2</sub> + N<sub>2</sub> + 4 H<sub>2</sub>O.  

1824 ஆம் ஆண்டு முதன்முதலில் இல்லார்டு மிட்செர்லிச் அமோனியம் பர்மாங்கனேட்டைத் தயாரித்தார். இதற்காக வெள்ளி பெர்மாங்கனேட்டுடன் சம மோலார் அளவு அமோனியம் குளோரைடை வினைபுரியச் செய்தார். வினையில் உருவான வெள்ளி குளோரைடை வடிகட்டிப் பிரித்தார். நீரை ஆவியாக்கி அமோனியம் பர்மாங்கனேட்டைத் தயாரித்தார். இதே முறையில் பேரியம் பர்மாங்கனேட்டு மற்றும் அம்மோனியம் சல்பேட்டு சேர்மங்களை வினைபுரியச் செய்தும் அமோனியம் பர்மாங்கனேட்டைத் தயாரிக்கிறார்கள்.  

சாதாரண வெப்பநிலையிலும் அமோனியம் பர்மாங்கானேட்டு மெதுவாக சிதைவடைகிறது. 3 மாதங்களுக்கு சேமித்து வைக்கப்பட்ட ஒரு மாதிரியானது 96% மட்டுமே தூய்மைநிலையில் இருக்கும். 6 மாதங்களுக்கு பிறகு இதுவே அயோடினின் நிறத்தையும் நைட்ரசன் ஆக்சைடுகளின் மணத்தையும் பெறுகிறது. வெப்பத்தால் சிதைவடையும்போது நச்சுப்புகையை வெளியிடுகிறது .
# வெள்ளி பெர்மாங்கனேட்டு



**வெள்ளி பர்மாங்கனேட்டு** *(Silver permanganate)* என்பது AgMnO<sub>4</sub>.என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். ஊதா நிறப்படிகங்களான இச்சேர்மம் ஒற்றைச் சரிவு படிக அமைப்பில் காணப்படுகிறது. சூடுபடுத்தும்போது அல்லது தண்ணீருடன் சேர்த்துவினைபுரியச் செய்யும்போது வெள்ளி பர்மாங்கனேட்டு சிதைவடைகிறது. உயர் வெப்பநிலைகளுக்கு சூடுபடுத்தினால் இதுவெடிக்கும். வாயு முகமுடிகளில் வெள்ளி பர்மாங்கனேட்டைப் பயன்படுத்துகிறார்கள்.  

## தயாரிப்பு
வெள்ளி நைட்ரேட்டும் பொட்டாசியம் பர்மாங்கனேட்டையும் வினைபுரியச் செய்து வெள்ளி பர்மாங்கனேட்டு தயாரிக்கப்படுகிறது:  
: + → +
# சீசியம் எக்சாபுளோரோகுப்ரேட்டு(IV)

**சீசியம் எக்சாபுளோரோகுப்ரேட்டு** (*Caesium hexafluorocuprate)* என்பது Cs<sub>2</sub>CuF<sub>6</sub> என்ற மூலக்கூற்று வாய்ப்பாடுடன் செப்பின் +4 ஆக்சிசனேற்ற நிலையைக் கொண்டிருக்கும் ஓர் அரிய கனிமச் சேர்மமாகும். அறை வெப்பநிலையில் இது சிவப்பு நிறத்தில் காணப்படுகிறது. அதிக அழுத்தத்தில் , சீசியம் புளோரைடு, புளோரின் ஆகிய மூன்றையும் கலந்து வினைபுரியச் செய்வதன் மூலம் இதனைத் தயாரிக்கலாம் :  

:2 CsCuCl<sub>3</sub> + 2 CsF + 5 F<sub>2</sub> → 2 Cs<sub>2</sub>CuF<sub>6</sub> + 3 Cl<sub>2</sub>
# எர்பியம் எக்சாபோரைடு

**எர்பியம் எக்சாபோரைடு** *(Erbium hexaboride)* என்பது ErB<sub>6</sub> என்ற மூலக்கூற்று வாய்ப்பாடு கொண்டு புவியின் மேலோட்டில் காணப்படும் ஓர் அரிய எக்சா போரைடு சேர்மமாகும். இச்சேர்மம் கால்சியம் எக்சாபோரைடு படிகக் கட்டமைப்பைப் பெற்றுள்ளது.  

எர்பியமும் போரானும் வினைபுரிவதால் உண்டாகும் அடிப்படைச் சேர்மங்களில் எர்பியம் எக்சாபோரைடும் ஒரு சேர்மமாகும். இலந்தனம் எக்சாபோரைடு, சமாரியம் எக்சாபோரைடு, சீரியம் எக்சாபோரைடு போன்ற பிற அரியமண் எக்சாபோரைடுகள் போன்ற படிகக் கட்டமைப்பை எர்பியம் எக்சாபோரைடும் பெற்றுள்ளது. அரியமண் எக்சாபோரைடுகளின் ஒத்த படிகக் கட்டமைப்பு பண்பினாலும், படிகத்திற்குள் எண்முக போரானின் வலிமையான இடைவினையாலும் இச்சேர்மங்கள் உயர் அணிக்கோவை பொருத்தங்களை வெளிப்படுத்துகின்றன. இதனால் படிகத்திற்குள் மற்றோர் அரியமண் உலோகத்தைப் பதிலீடு செய்து கலப்பு செய்ய வாய்ப்பு இருக்கிறது. சமீப காலம்வரை எர்பியம் எக்சாபோரைடு சேர்மம் நிலைத்தன்மை அற்றது என்று கருத்தியலாக நம்பப்பட்டு வந்தது. அரியமண் எக்சாபோரைடு சேர்மங்களை உருவாக்கும் மற்ற அரியமண் தனிமங்களின் அயனி ஆரத்தை ஒப்பிடுகையில் Er3+ நேர்மின் அயனியின் அயனி ஆரம் சிறியதாக இருப்பது இதற்கான காரணமாகக் கருதப்பட்டது . தற்போது இதற்கான காரணம் விளக்கப்பட்டுள்ளது. இருப்பினும், இப்போதைய புதிய நுண்ணளவு செயற்கை முறைமைகள், உயர்-தூய்மைமிக்க நிலையான எர்பியம் எக்சாபோரைடு நுண்கம்பிகளை உற்பத்தி செய்யும் திறன் இருப்பதாக நிரூபிக்கப்பட்டுள்ளது. வேதியியல் நீராவிப் படிவு முறையைப் பயன்படுத்தி உற்பத்தி செய்யப்படும் இந்த கம்பிகள் அணிக்கோவை மாறிலி மதிப்பு 4.1 Å இருப்பதாக அறியப்பட்டுள்ளன.
# சாமின் குறுக்கீட்டுமானி


**சாமின் குறுக்கீட்டுமானி** (*Jamin interferometer*) என்பது ஒரு குறுக்கீட்டுமானியின் வகையாகும்.1856 ஆம் ஆண்டில் சூல்சு சாமின் (Jules Jamin) என்ற பிரெஞ்சு இயற்பியற்லாளரால் இது உருவாக்கப்பட்டது. மேக்-சென்டர் (Mach-Zehnder) குறுக்கீட்டுமானியைப் போன்றதாகும்.  

இவ்வகை குறுக்கீட்டுமானிகள் அதிக தடிமனைக் கொண்ட இரு கண்ணாடிகளைக் கொண்டுள்ளது. ஃபிரெனெல்லின் சமன்பாட்டின் படி கண்ணாடியின் முதற்பரப்பு கற்றைப் பிரிப்பானாக (beam splitter) செயல்படுகிறது.  

முதல் கண்ணாடியில் படும் ஒளிக்கதிரானது இரு கற்றைகளாக பிரிக்கப்படுகிறது. இரு கற்றைகளும் ஒன்றுக்கொன்று இணையாக செல்கிறது. அவை இடம்பெயரும் அளவு கண்ணாடியின் தடிமனைப் பொறுத்தது. இரண்டாம் கண்ணாடி இரு கற்றைகளையும் இணைக்கிறது. இறுதியாக கற்றைகள் இணைந்து திரையில் பிம்பத்தை உருவாக்குகிறது.  

கட்ட வேறுபாட்டை (phase shift) உருவாக்கும் பொருட்கள் குறுக்கீட்டுமானியின் ஒரு புறத்தில் அமைக்கப்பட்டிருக்கும். அவை உருவாக்கும் இடப்பெயர்ச்சி குறுக்கீட்டுப் பட்டை வரிகளின் எண்ணிக்கையைக் கொண்டுக் கணக்கிடப்படுகிறது.  

வாயுக்களின் ஒளி விலகல் எண், நிறப்பிரிகை ஆகியவற்றைக் காண சாமின் குறுக்கீட்டுமானி பயன்படுகிறது. இதற்காக ஒளிபுகும் அழுத்தக் கலன் அதன் பாதையில் வைக்கப்படுகிறது. அழுத்த வேறுபாட்டால் ஏற்படும் கட்ட வேறுபாட்டையும் கணக்கிட உதவுகிறது.
# டைகுளோரோபிசு(எத்திலீன்டையமீன்)நிக்கல்(II)



**டைகுளோரோபிசு(எத்திலீன்டையமீன்)நிக்கல்(II)** *(Dichlorobis(ethylenediamine)nickel(II))* என்பது NiCl<sub>2</sub>(en)<sub>2</sub> என்ற மூலக்கூற்று வாய்ப்பாடு கொண்ட ஓர் அணைவுச் சேர்மமாகும். இங்கு en = எத்திலீன்டையமீனைக் குறிக்கிறது. நீல நிறத்தில் காணப்படும் இச்சேர்மம் தண்ணீரிலும் முனைவுக் கரிமக் கரைப்பான்களிலும் கரைகிறது. அணைவுப்பகுதி மின்சுமையற்று நடுநிலையுடன் காணப்படுகிறது. டைகுளோரோபிசு(எத்திலீன்டையமீன்)நிக்கல்(II) நீரிலி நிலையிலும் ஒற்றை நீரேற்றாகவும் இரண்டு வகைகளிலும் கிடைக்கிறது. நிக்கல் குளோரைடு கரைசலுடன் எத்திலீன்டையமீன் கரைசலுடன் சேர்த்து சூடுபடுத்தி இதைத் தயாரிக்கலாம். [Ni(en)3]Cl2•2H2O மற்றும் நீரேறிய நிக்கல் குளோரைடு ஆகியவற்றிலிருந்து ஈந்தணைவிகளை மறுபகிர்வு செய்வதனால் படிகவடிவ சேர்மத்தைத் தயாரிக்கிறார்கள்:  

: 2 [Ni(en)<sub>3</sub>]Cl<sub>2</sub> + NiCl<sub>2</sub> → 3 NiCl<sub>2</sub>(en)<sub>2</sub>.  

விரைவான ஈந்தணைவி மறுபகிர்வு என்பது எண்முக நிக்கல்(II) அணைவுகளின் இயக்கவியல் தன்மைக்கு அடையாளமாகும்.